Document ID: 32003R0887

Kommissionens forordning (EF) nr. 887/2003
af 22. maj 2003
om overgangsbestemmelser til forordning (EF) nr. 2535/2001 for så vidt angår import af mejeriprodukter fra Den Tjekkiske Republik og Den Slovakiske Republik
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 29, stk. 1, og
ud fra følgende betragtninger:
(1) Ved Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter(3), senest ændret ved forordning (EF) nr. 2302/2002(4), fastsættes der bl.a. gennemførelsesbestemmelser til importordningerne for mælk og mejeriprodukter i Europaaftalerne mellem EF og dets medlemsstater og visse central- og østeuropæiske lande.
(2) Ifølge afdeling 1 og 4 i kapitel I i afsnit II i forordning (EF) nr. 2535/2001 er der udstedt importlicenser til en importtold på 20 % ved udgangen af januar 2003 som led i kontingenter, der er aftalt med Den Tjekkiske Republik og Den Slovakiske Republik, og de er gyldige i 150 dage fra udstedelsesdatoen.
(3) De indrømmelser, der er fastsat i Rådets afgørelse 2003/298/EF(5) og 2003/299/EF(6) om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og henholdsvis Den Tjekkiske Republik og Den Slovakiske Republik på den anden side, træder i kraft den 1. maj 2003. Da disse indrømmelser bl.a. vedrører toldfritagelse ved import som led i de pågældende kontingenter fra tillægsprotokollernes ikrafttrædelsesdato, bør import, der finder sted fra den 1. maj 2003 i henhold til disse kontingenter, fritages for told.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Ifølge de indrømmelser, der er fastsat i afgørelse 2003/298/EF og 2003/299/EF om indgåelse af en protokol om tilpasning af handelsaspekterne i Europaaftalen om oprettelse af en associering mellem De Europæiske Fællesskaber og deres medlemsstater på den ene side og henholdsvis Den Tjekkiske Republik og Den Slovakiske Republik på den anden side, er import, der finder sted fra den 1. maj 2003 i henhold til licenser, som er udstedt for perioden januar til juni 2003 for kontingent 09.4611 og 09.4612, fritaget for told.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. maj 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. maj 2003.

Labels: 3
17
18